2024 11 10

PRANEŠIMAS ŽINIASKLAIDAI

**Telecentro valstybiniam duomenų centrui DC4 suteiktas Tier III sertifikatas**

**Duomenų centrų sertifikavimą pasaulyje vykdanti organizacija „Uptime Institute“ vakar informavo AB Lietuvos radijo ir televizijos centrą (Telecentrą), kad jo pastatytam valstybiniam duomenų centrui VDC-LRTC-DC4 yra suteiktas Tier III sertifikatas.**

„Uptime Institute“ Profesionalių paslaugų padalinio technikos direktoriaus Kristoferio Brauno (Christopher Brown) atsiųstame laiške teigiama, kad pagal atlikto patikrinimo duomenis Telecentro pastatytas valstybinis duomenų centras VDC-LRTC-DC4 atitinka Tier III reikalavimus.

„Autoriteringa, visame pasaulyje pripažįstama duomenų centrų sertifikavimo organizacija patvirtino, kad mūsų pastatytas valstybės duomenų centras dėl dubliuotų energijos, vėsinimo, telekomunikacinių ir kitų sistemų yra pajėgus užtikrinti praktiškai šimtaprocentinį nepertrūkstamą funkcionavimą ir paslaugų pateikiamumą (99,982 proc.)“, – teigia Telecentro vadovas Remigijus Šeris.

Greitu laiku, įtraukus šio valstybės duomenų centro paslaugas į VSSA administruojamą IT paslaugų katalogą, valstybės įstaigoms ir organizacijoms bus pradėtos teikti serverių talpinimo, informacinių išteklių ir kopijų saugojimo bei kitos duomenų centrų paslaugos.

**APIE TELECENTRĄ**

AB Lietuvos radijo ir televizijos centras (Telecentras) – valstybės valdoma akcinė bendrovė, teikianti televizijos ir radijo programų siuntimo, duomenų perdavimo ir duomenų centrų paslaugas. Bendrovė vykdo jai pavestus valstybės ITT išteklių konsolidavimo bei plėtros projektus, taip pat valdo aukščiausią Lietuvos statinį – Vilniaus televizijos bokštą.

**Daugiau informacijos:**

Valdas Kaminskas, komunikacijos vadovas

[v.kaminskas@telecentras.lt](mailto:v.kaminskas@telecentras.lt); +370656 05756

[www.telecentras.lt](http://www.telecentras.lt)